kardosdrur/scandi-wiki huggingface dataset:
3. symfoni (Mahler)

3. symfoni i d-mol af Gustav Mahler. Skrevet mellem 1893 og 1896, revideret udgave 1906.

Symfonien har 6 satser
 Kräftig. Entschieden
 Tempo di Menuetto. Sehr mäßig
 Commodo. Scherzando. Ohne Hast
 Sehr langsam. Misterioso
 Lustig im Tempo und keck im Ausdruck
 Langsam. Ruhevoll. Empfunden


Tekster 
Symfonien indeholder sang. Teksten er gengivet nedenfor

Fra 4. sats 
Teksten stammer fra "Also sprach Zarathustra" af Friedrich Nietzsche. Synges af en solo alt.
 O Mensch! Gib Acht!
 Was spricht die tiefe Mitternacht?
 Ich schlief!
 Aus tiefem Traum bin ich erwacht!
 Die Welt ist tief!
 Und tiefer als der Tag gedacht!
 O Mensch!
 Tief! Tief ist ihr Weh!
 Lust tiefer noch als Herzleid!
 Weh spricht: Vergeh!
 Doch alle Lust will Ewigkeit!
 Will tiefe, tiefe Ewigkeit!

Fra 5. sats 
Teksten stammer fra "Des Knaben Wunderhorn"

Drengekor 
 Bimm-bamm, bimm-bamm usw.

Kvindekor 
 Es sungen drei Engel einen süßen Gesang
 Mit Freuden es selig in dem Himmel klang.
 Sie jauchzten auch fröhlich dabei,
 Daß Petrus sei von Sünden frei.
 Und als der Herr Jesus zu Tische saß,
 Mit seinen zwölf Jüngern das Abendmahl aß,
 Da sprach der Herr Jesus: Was stehst du denn hier?
 Wenn ich dich anseh, so weinest du mir!

Solo alt 
 Und sollt' ich nicht weinen, du gütiger Gott?

Kvindekor 
 Du sollst ja nicht weinen! Sollst ja nicht weinen!

Solo alt 
 Ich hab' übertreten die Zehn Gebot.
 Ich gehe und weine ja bitterlich.

Kvindekor 
 Du sollst ja nicht weinen! Sollst ja nicht weinen!

Solo alt 
 Ach komm und erbarme dich über mich!

Kvinde- og Drengekor 
 Hast du denn übertreten die Zehn Gebot,
 So fall auf die Kniee und bete zu Gott!
 Liebe nur Gott in alle Zeit'
 So wirst du erlangen die himmlische Freud'.
 Die himmlische Freud' ist eine selige Stadt,
 die himmlische Freud', die kein Ende mehr hat!
 Die himmlische Freud' war Petro bereit't,
 Doch Jesum und Allen zur Seligkeit.

Orkestrering 
Mahler var dirigent og havde et intimt kendskab til orkesteret og dets muligheder. I visse af symfonierne (heriblandt den 3. symfoni) er orkesteret så stort at ikke en hvilken som helst koncertsal er i stand til at arrangere en opførelse.

Mahlers forslag til orkestreringen 
Instrumenterne i parentes indikerer at musikerne spiller flere instrumenter; "4 fløjter (2 piccolofløjter)" betyder f.eks. at to af fløjtenisterne spiller piccolofløjte i visse af passagerne.

 4 fløjter (2 piccolofløjter)
 4 oboer (1 engelskhorn)
 3 klarinetter (1 basklarinet)
 2 Es-klarinetter
 4 fagotter (1 kontrafagot)
 8 valdhorn
 4 trompeter (1 flygelhorn)
 4 basuner
 1 tuba
 2 sæt pauker
 Slagtøj
 Stortromme
 Bækner
 2 tam tam (høj og lav)
 Triangel
 Lilletromme
 Klokkespil
 Klokker
 2 harper
 Strygere
 Solo alt (4. og 5. sats)
 Kvindekor og drengekor (5 sats)

Symfoni 03
Mahler 03
Huset Hohenzollern

Huset Hohenzollern er et tysk fyrstehus med oprindelse i Schwaben i Sydtyskland. Det har sit navn fra slottet Zollern (i dag Hohenzollern) i Hechingen.

Huset Hohenzollern delte sig i begyndelsen af det 13. århundrede i en schwabisk og en frankisk linje, hvoraf den sidste senere kom til at herske over Brandenburg og Preussen. 

Den schwabiske linje forblev katolsk og herskede over slægten stamlande Hohenzollern-Sigmaringen og Hohenzollern-Hechingen i det sydlige Tyskland indtil 1849. En sidegren af den schwabiske linje herskede også som fyrster, sidenhen konger, af Rumænien indtil 1947. 

Den frankiske linje blev protestantisk og blev med tiden kurfyrster af Brandenburg, hertuger (sidenhen konger) af Preussen og tyske kejsere indtil 1918. Sidegrene af den frankiske linje var bl.a. markgrever i Brandenburg-Bayreuth og Brandenburg-Ansbach i Franken.

Medlemmer af slægten 

 Joachim Frederik af Brandenburg
 Johan Sigismund af Brandenburg (1572-1619)
 Georg Vilhelm af Brandenburg-Preussen (1595-1640)
 Frederik Vilhelm den store af Brandenburg-Preussen (1620-1688)
 Frederik 1. af Preussen (1688-1713), første konge af Preussen
 Konger af Preussen
 Sophie Magdalene af Brandenburg-Kulmbach, dansk dronning

Overhoveder siden oprettelsen af Det Tyske Kejserrige 
 1871-1888: kejser Wilhelm I af Tyskland
 9. marts-15. juni 1888: kejser Friedrich III af Tyskland
 1888-1941: kejser (til 1918) Wilhelm II af Tyskland
 1941-1951: kronprins Wilhelm af Preussen
 1951-1994: prins Louis Ferdinand af Preussen
 1967-1977: titulær kronprins Louis Ferdinand af Preussen (1944-1977), undertiden omtalt som Louis Ferdinand 2. af Preussen 
 1994-: prins Georg Friedrich af Preussen

Se også 
 Leopold af Hohenzollern-Sigmaringen
 Rumæniens konger

Fyrstehuse
Personer fra Tyskland
Emneindeksering

Emneindeksering handler om at beskrive et værk ved hjælp af ord med henblik på genfinding.

Et værk kan være en skønlitterær eller faglitterær bog, det kan være et tidsskrift eller en artikel heri, det kan være musik, computerprogram og meget andet.

Med et ord vil der normalt forstås emneord i denne sammenhæng, idet ikke alle ord er velegnede til emneindeksering.

Se også
Emne
DK5 Decimalklassedeling
Vidensorganisation

Eksterne henvisninger/kilder 
 DBC's indekseringsvejledninger 

Katalogisering
DBC

DBC kan være en forkortelse for

 Dansk BiblioteksCenter
 DBC Ballerup
Københavns Politis Rytteriafdeling

Københavns Politis Rytteriafdeling var det beredne politi i København.

Københavns Politi havde igennem tiden som andre steder haft et beredent politikorps. Men i 1972 blev det beredne politi i København nedlagt, og den sidste politirytter var Eigil på hesten Mona.

I 1990 blev der oprettet en forening af ride-interesserede politifolk, "Politihestens Venner". Denne forening havde bl.a. som sit formål at få genoprettet en bereden afdeling under dansk politi.

I 1997 blev der af politidirektør Hanne Bech Hansen iværksat et forsøg, hvor man fra Rytteriafdelingen i Malmø lånte 2 trænede politiheste. Herefter blev 4 ridekyndige politifolk fra Politihestens Venner udstyret med disse heste, og der blev i sommerhalvåret gennemført forsøg med ridende politi i København.

I juni 1998 blev det som opfølgning på det vellykkede forsøg herefter besluttet at oprette "Københavns Politis Rytteriafdeling". Afdelingen fik som en start udlånt stalde på Christiansborg Ridebane i forlængelse af de Kongelige Stalde. Sideløbende hermed iværksatte Københavns Politi en ombygning af den eksisterende Politihundeafdeling på Artillerivej, og udbyggede denne med staldbygninger og faciliteter til at huse Rytteriafdelingen.

I november 1998 stod staldene klar på Artillerivej, og Rytteriafdelingen flyttede til de nye faciliteter.

Afdelingen har fra sin oprettelse i 1998 og frem til januar 2005, hele tiden bestået af 8-10 medarbejdere og 10-12 heste.

Nedlagt 2012. Genoprettet 2018.

Nedlæggelse 
Den 1. december 2012 blev Københavns Politis Rytteriafdeling nedlagt i forbindelse med med en spareplan.

Referencer 
 Politihestens Venner

Eksterne henvisninger
 11. sep 2019, tv2lorry.dk: Har du en hest til overs? Så vil politiet gerne købe den

Rytteriafdeling
Hestehold
Emneord

Emneord er ord, der handler om et emne i en tekst, og som kan findes velegnede til emneindeksering og emnesøgning.

Principielt er alle ord brugbare i en fritekstsøgning, men normalt fraregnes fyldord som ubestemte og bestemte artikler, forholdsord og lign. ubetydelige ord.

Blandt de mest egnede emneord er navneord – hvor man dog gør klogt i at vælge en bestemt navneform (ental eller flertal) – egennavne, herunder person- og stednavn – samt tid.

Se også 
Emne

Katalogisering
Ordenspoliti

Ordenspolitiet betegner den del af politiet som sikrer ro og orden i praksis. 

Ordenspolitiet er engageret i et bredt udvalg af politiopgaver og benytter mange forskellige metoder, men kendes mest i offentligheden for deres daglige patruljering eller når større politienheder indsættes ved særlige lejligheder såsom demonstrationer, optøjer og uro. Ordenspolitiet hjælper også borgere og myndigheder i forbindelse med bl.a. forsvundne personer, dødfundne, tvangsindlæggelser, husspektakler og fogedsager, samt modtagelse af anmeldelser om lovovertrædelser og ulykker. De arbejder herudover med den lettere del af efterforskninger, hvorimod Kriminalpolitiet tager sig af den tungere del.

Mange politikredse i Danmark har oprettet særlige afsnit med personale fra både ordens- og kriminalpolitiet. Disse afsnit beskæftiger sig med kriminalitetsforebyggende arbejde (SSP-samarbejde), bl.a. ved foredrag på skoler og i ungdomsklubber, med bekæmpelse af vold, narkokriminalitet eller tyveri.

Mange politikredse har oprettet en lokal uropatrulje, et nærpoliti, og har kredsen en vis størrelse tillige landpoliti. Nogle kredse kan derudover have en færdsels- og hundeafdeling.

Nogle afdelinger af ordenspolitiet er landsdækkende og hører pt. under Rigspolitiet. Det gælder feks. færdselspolitiet (Rigspolitiets Færdselsafdeling) og hundeafdelingen (Rigspolitiets hundeafdeling).

Retsvæsen
Politi
Kriminalitetsforebyggelse
4. symfoni (Mahler)

4. symfoni i g-dur (ender i e-dur) af Gustav Mahler er skrevet mellem 1899 og 1900, reviderede udgaver 1901 – 1910

Symfonien har 4 satser
 Bedächtig, nicht eilen
 In gemächlicher Bewegung. Ohne Hast
 Ruhevoll, poco adagio
 Sehr behaglich

Tekster 
Symfonien indeholder sang. Teksten er gengivet nedenfor

Fra 4. sats 

Das himmlische Leben
(fra: Des Knaben Wunderhorn)

Wir genießen die himmlischen Freuden,
D'rum tun wir das Irdische meiden.
Kein weltlich' Getümmel
Hört man nicht im Himmel!
Lebt alles in sanftester Ruh'.
Wir führen ein englisches Leben,
Sind dennoch ganz lustig daneben;
Wir tanzen und springen,
Wir hüpfen und singen,
Sanct Peter im Himmel sieht zu.

Johannes das Lämmlein auslasset,
Der Metzger Herodes d'rauf passet,
Wir führen ein geduldig's,
Unschuldig's, geduldig's,
Ein liebliches Lämmlein zu Tod!
Sanct Lukas, der Ochsen tät schlachten
Ohn' einig's Bedenken und Achten,
Der Wein kost' kein Heller
Im himmlischen Keller,
Die Englein, die backen das Brot.

Gut' Kräuter von allerhand Arten,
Die wachsen im himmlischen Garten,
Gut' Spargel, Fisolen
Und was wir nur wollen.
Ganze Schüsseln voll sind uns bereit!
Gut' Äpfel, gut' Birn und gut' Trauben;
Die Gärtner, die alles erlauben.
Willst Rehbock, willst Hasen,
Auf offenen Straßen
Sie laufen herbei!

Sollt' ein Festtag etwa kommen,
Alle Fische gleich mit Freuden angeschwommen!
Dort läuft schon Sanct Peter
Mit Netz und mit Köder
Zum himmlischen Weiher hinein,
Sanct Martha die Köchin muß sein.

Kein' Musik ist ja nicht auf Erden.
Die unsrer verglichen kann werden,
Elftausend Jungfrauen
Zu tanzen sich trauen.
Sanct Ursula selbst dazu lacht!
Kein Musik ist ja nicht auf Erden,
Die unsrer verglichen kann werden.
Cäcilia mit ihren Verwandten,
Sind treffliche Hofmusikanten!
Die englischen Stimmen
Ermuntern die Sinnen,
Daß alles fur Freuden erwacht.

Orkestrering 
Orkesteret i den 4. symfoni er mindre end i de to foregående.

Mahlers forslag til orkestreringen. 
(instrumenterne i parentes indikerer at musikerne spiller flere instrumenter. (4 fløjter (2 Piccolo) betyder f.eks. at to af fløjtenisterne spiller piccolofløjte i visse af passagerne)

 4 Fløjter (2 Piccolofløjter)
 3 Oboer (1 Engelskhorn)
 3 klarinetter (1 basklarinet)
 1 Es klarineter
 3 Fagoter (1 Kontrafagot)
 4 Horn
 3 Trompeter (1 Flygelhorn)
 Pauker
 Slagtøj
 Stortromme
 Bækner
 Tam tam
 Triangel
 Koklokke
 Lilletromme
 Klokkespil
 Klokker
 1 Harpe
 Strygere (scordatura Solo Violin)
 Solo sopran (4. sats)

Symfoni 04
Mahler 04
5. symfoni (Mahler)

5. symfoni i cis-mol (Symfonien ender i e-dur) af Gustav Mahler er skrevet mellem 1901 og 1902

Symfonien har 5 satser:

 Trauermarsch. In gemessenem Schritt. Streng. Wie ein Kondukt
 Stürmisch bewegt, mit größter Vehemenz
 Scherzo. Kräftig, nicht zu schnell
 Adagietto. Sehr langsam
 Rondo-Finale. Allegro

Orkestrering

Mahlers forslag til orkestreringen. 
(instrumenterne i parentes indikerer at musikerne spiller flere instrumenter. (4 fløjter (2 Piccolo) betyder f.eks. at to af fløjtenisterne skifter til piccolofløjte i visse passager)

 4 Fløjter (2 Piccolofløjter)
 3 Oboer (1 Engelskhorn)
 3 Klarinetter (1 basklarinet)
 3 Fagoter (1 Contrafagot)
 6 Franske horn
 4 Trompeter (1 Flygelhorn)
 3 Basuner
 1 Tuba
 Pauker
 Slagtøj
 Stortromme
 Bækner
 Triangel
 Stortromme
 Tam tam
 Lilletromme
 Klokkespil
 Træklapper (slaginstrument)
 1 Harpe
 Strygere

I film 
 4. sats, adagiettoen, bruges som ledemotiv i Luchino Viscontis Døden i Venedig, bygget over Thomas Manns novelette.

Symfoni 05
Mahler 05
Siff

Siff (født Viktoria Siff Emelie Hansen; 13. februar 1980 i Aarhus) er en dansk singer-songwriter, sanger og vokal-coach.

Karriere 

I 2006 udgav Viktoria sit soloalbum 'Lost My Balance' som fik skarp kritik med på vejen i Skandinavien. Den legendariske producer Barry Blue kom i kontakt med Vikatoria og skrev pladekontrakt i hans selskab Frontline Music i 2006.

For at forbedre vokalteknikken startede Viktoria i 2007 på Complete Vocal Institue i København, hvor Cathrine Sadolin var coach.

I 2010 flyttede Viktoria til London, og har siden da skrevet sange med blandt andet Gary Barlow, Steve Robson og Harry Sommerdahl.

Hun har haft to store hits i Storbritannien i 2010. Girls Can't Catch med 'Echo' som blev udgivet på Polydor Records i januar 2010, gik straks ind som nummer 19 på den engelske singlehitliste og 'Candy' med Aggro Santos featuring Kimberly Wyatt i maj 2010 opnåede nummer 5 på singlehitlisten i Storbritannien, og var i alt i top 40 i 11 uger. I alt har 'Candy' opnået over 220.000 downloads, og sangen blev blandt andet brugt i filmen Street Dance 3D.

Viktoria medvirkede desuden på Alexander Browns megahit "Tættere på" i 2012.

Diskografi

Albums 
 "Lost my balance" (2006)

Som featuring artist
 "Tættere på" (Alexander Brown feat. Siff) (2012)
 "Something beautiful" (Alexander Brown feat. Siff) (2014)
 "Fire in the sky" (Negash Ali feat. Siff) (2014)
 "Say My Name" (Kongsted feat. Siff) (2017)

Eksterne henvisninger 
 Viktoria Hansen på Discogs

Singer-songwritere fra Danmark
Personer fra Aarhus
Bersærk

Bersærk er et dansksproget Heavy Metal-band fra 2012, der har base i Aarhus. Bandet består af Casper Popp (vokal), Lars Evers (guitar), Simon Gleerup Meiner (trommer) og Jens Moss Thorsen (bas).

Bersærks debutalbum Mulm udkom den 29. oktober 2015 og sparkede for alvor gang i bandets karriere. Det fik stor ros fra de fleste anmeldere og blev blandt andet nomineret i kategorien Årets Danske Rockudgivelse ved High Voltage Rock Awards 2016.

Bersærk er kendt for sit energiske og medrivende live-show, og bandet har spillet på blandt andet Roskilde Festival i 2016 og på Copenhell i 2016 og 2018 hvor et rekordstort publikum var mødt op på Pandemonium scenen. Tidligere har Bersærk spillet support for blandt andre , ,  samt danske Helhorse og Dizzy Mizz Lizzy.

Historie 
Bandet blev grundlagt i 2012 af Casper Popp og Lars Evers. Begge havde spillet sammen længe i forskellige konstellationer, blandt andet i bandet IIIrd Alternative.

Senere kom Bastian Popp med på bas og Rene Holmboe på trommer. Rene Holmboe blev i 2015 afløst af Mads Fjeldvig, som var bag trommerne indtil december 2016, hvor Simon Gleerup Meiner overtog pladsen. Simon, der sammen med Lars og Casper grundlagde deres gamle band IIIrd Alternative i 2003, var også bag trommerne på debutalbummet Mulm i 2015.  

I 2018 udkom bandets 2. fuldlængde album Jernbyrdhvor producer Jens Moss Thorsen sad bag knapperne, og som i kølvandet på udgivelsen blev fuldgyldigt medlem som bassist og producer.  

I 2019 spillede Bersærk et udsolgt show i Pumpehuset, hvor koncerten efterfølgende blev foreviget i form af livealbumet Live I Pumpehuset.  

I 2020 udkom det anmelderroste album SOLder kastede 'GAFFA Prisen 2021' af sig for 'Årets Danske Hardrock/Metal Udgivelse'.

Diskografi 
 2013: Trældom (EP) 
 2015: Mulm (Album)
 2018: Jernbyrd (Album)
2019: Live I Pumpehuset (Live Album)
 2020: SOL (Album)

Referencer 

Musikgrupper fra Danmark
Musikgrupper fra 2012
Heavy metal-grupper
Thomas Velin

Thomas Velin, født 14. april 1975, er en dansk professionel springrytter, bosiddende i Fredensborg. Han har to gange deltaget i de Olympiske lege, hvor han har opnået følgende placeringer i den individuelle konkurrence:

 Sydney: nr. 10
 Athen: nr. 10
begge gange med hesten Equest Carnute.

Ved europamesterskaberne i ridebanespringning har han opnået følgende resultater:

 2003 (Donauschingen): individuel nr. 55, hold nr. 12 (hest: Equest Carnute)
 1999 (Hickstead): individuel nr. 30, hold nr. 13 (hest: Equest Carnute)
 1997 (Mannheim): individuel nr. 56, hold nr. 12 (hest: Quidam de Revel)
 1996 (Klagenfurt – Young Riders): individuel nr. 5 (hest: Quidam de Revel)
 1995 (St. Gallen): individuel nr. 48, hold nr. 12 (hest: Quidam de Revel)

Han er blevet danmarksmester i ridebanespringning 1999 på Equest Carnute, 2003 på Godsend du Reverdy og 2004 på Grim St. Clair.

Førsteheste:

1.Chopin Van Het Moleneind, hingst

2. Quidman Denfer, hingst

Tidligere topheste:

1. Quidam de Revel, hingst, Selle Francais (SF), født 1981

Far: Jalisco B (SF)
Mor: Dirka (SF)
Morfar: Nankin (SF)
Morsmorfar: Haphortas (XX)

2. Robin Z II, hingst, Zangersheide (Holstener), født 1987

Far: Ramiro Z (holst.)
Mor: Alpha Z (Z/Hann.(?))
Morfar: Almé (SF)
Morsmorfar: Gotthard (Hann.)

3. Equest Carnute, hingst, Selle Francais (SF), født 1990.
Far: Oberon de Moulin (SF)Mor: Kune (SF)
Morfar: Dynamique (SF)
Morsmorfar: Bouzoulou (XX)
4. Grim St. Clair, hingst, Selle Français (SF)

5. Godsend Du Reverdy, hingst, Selle Français (SF)

Referencer 

Ryttere fra Danmark
Springryttere
Tantra

Tantra (sanskrit तन्त्र tantra "væv" eller "lære") eller tantrisme er en betegnelse for flere religiøst-esoteriske traditioner med rod i Indiens religioner. Forenklet sagt er tantra indisk okkultisme. 

Tantra findes såvel i hinduismen som i bönpo, buddhismen og jainismen. Blandt de fænomener, der normalt går igen i de forskellige tantriske versioner, er troen på mantraer (magiske navne og lyde), yantraer (magiske diagrammer) og mandalaer (omfattende magiske diagrammer, der afbilder hele det spirituelle kosmos).

Grundtanken i tantra er at påkalde en kraft i naturen (ofte kaldet Shakti) og tøjle og bruge denne kraft via esoteriske teknikker, som kun den indviede tantriske mester og lærer – den såkaldte guru – kender i deres fulde udstrækning. Formålet kan bl.a. være at effektuere sine personlige ønsker via ritualerne og overnaturlige kræfter – såkaldt rituel magi, herunder de såkaldte siddhier, som menes at være opstået ved meditation. Eller målet kan være via de tantriske øvelser at "brænde karma af" for dermed hurtigere at nå den hinduistiske forløsning (moksha) ud af den fysiske virkelighed.

Tantra har i sine forskellige former eksisteret i Indien, Kina, Japan, Tibet, Nepal, Bhutan, Pakistan, Sri Lanka, Korea, Cambodia, Burma, Indonesien og Mongoliet. 

Religionsforskeren David Gordon White foreslår følgende meget tantra-velvillige definition:

En tantra betegner endvidere traditionelt en tekst, der omhandler religiøse emner.

Både traditionelt og i moderne tid er begrebet desuden blevet brugt om spirituelle praksisser, der forener seksualitet og spiritualitet.

Buddhistisk tantra 
Buddhistisk tantra adskiller sig fra ovenstående forklaring. I buddhistisk tantra arbejdes med analyse af alle opståede fænomener for derigennem at indse en manglende dualisme mellem subjekt og objekt (den, der ser og det, der ses). I buddhismen er der ingen guddom eller guddommelig energi. Til buddhistisk tantra eksisterer nogle forklarende tekster og ritualer, der alle er med til at udvikle den praktiserendes forståelse af sindets grundlæggende natur. Mantraer bruges til at skabe forbindelse til det erkendte sind, men er på ingen måde magiske, da der ikke eksisterer sand magi ifølge de buddhistiske belæringer. På samme måde bruges yantraer. De repræsenterer egenskaber i det erkendte sind.

Noter

Litteratur 
 

Religion
Spiritualitet
Idealisme
Kurdisk (sprog)

Kurdisk (kurmanji: Kurdî; sorani: کوردی) er navnet på et sprog, der tales i Irak, Tyrkiet, Syrien, Iran og Armenien. Kurdisk er nært beslægtet med persisk og hører til den iranske gren af det indoeuropæiske sprog.

Kurdisk er et mindretalssprog i alle de stater, hvor det tales, og flere steder er sproget ligefrem undertrykt.

De to største kurdiske dialekter er kurmanji og sorani, men der er flere lokale dialekter, heriblandt enkelte, som f.eks. zazaki, der tales af nogle få i Nordkurdistan (i og omkring Dersim) og Midtkurdistan. Der er mange flere dialekter, deriblandt nogle gamle og stort set uddøde.

Dialekter 

Nordkurdisk (Kurmanji)
Kurmanji er den mest udbredte kurdiske dialekt. Der tales af 15-20 millioner i Tyrkiet, Syrien, Irak, Iran og Armenien. Siden 1930'erne er Kurmanjidialekten skrevet med det latinske alfabet og sproget er i øjeblikket i en udvidelsesproces.

Centralkurdisk (Sorani)
Centralkurdisk tales af en anslået 7 millioner kurdere i store dele af irakisk Kurdistan og den iranske Kurdistanprovins. Sorani er en skriftlig standard for centralkurdisk, udviklet i 1920'erne (opkaldt efter den historiske Soran Emirat), og blev senere vedtaget som standardiseret retskrivning af kurdisk som officielt sprog af Irak.

Sydkurdisk
Sydkurdisk tales af omkring 3 millioner kurdere i Kermanshah og Ilam-provinserne Iran og i Khanaqin-distriktet i det østlige Irak.

Alfabeter 
Kurmanji Alfabet
Den Kurmanji kurdiske dialekt indeholder 31 bogstaver. Der er syv vokaler i dette alfabet, fire korte og tre lange. De lange vokaler er (E, I og U), og de korte er (A, Ê, Î, O og Û). Det kurdiske vokalsystem minder meget om det engelske.

A, B, C, Ç, D, E, Ê, F, G, H, I, Î, J, K, L, M, N, O, P, Q, R, S, Ş, T, U, Û, V, W, X, Y, Z

Samme alfabet benyttes ofte også for sydkurdisk med en ekstra vokal tilføjet (Ü), som kan sammenlignes med det danske Y.

Sorani Alfabet
Den Sorani kurdiske dialekt bliver hovedsageligt skrevet ved at bruge et omdannet arabisk-baseret alfabet med 33 bogstaver. I modsætning til det arabiske alfabet, er vokaler obligatoriske, hvilket gør Sorani nemt at læse. Kurdere i Irak og Iran bruger hovedsageligt dette alfabet, selvom man også skriver på Kurmanji.

ى, ێ, ﮪ , ﻭﻭ, ﻭ , ﯙ , ﻥ , ﻡ , ﻝ, ڵ, ﮒ, ﮎ, ﻕ, ڤ, ﻑ, ﻍ, ﻉ, ﺵ, ﺱ, ﮊ, ﺯ, ڕ, ﺭ, ﺩ, ﺥ, ﺡ, ﭺ, ﺝ, ﺕ, ﭖ, ﺏ, ﺋ, ﺍ

Samme alfabet benyttes også ofte for sydkurdisk med en ekstra vokal tilføjet (ۊ), som kan sammenlignes med det danske Y.

Det kyrilliske alfabet
Det tredje skriftsprog, bliver brugt af få Kurmanji-talende kurdere i det tidligere Sovjetunionen, der bruger et omdannet Kyrillisk alfabet som består af 32 bogstaver.

А, Б, В, Г, Д, Е, Ә, Ж, З, И, Й, К, Л, М, Н, О, Ö, П, Р, С, Т, У, Ф, Х, Һ, Ч, Ш, Щ, Ь, Э, Q, W

Beslægtede ord 

Der er mange beslægtede ord mellem kurdisk og dansk samt andre europæiske sprog for eksempel:

Referencer

Eksterne henvisninger
Jurabjergene

Jurabjergene ligger i den nordlige del af Alperne på grænsen mellem Schweiz og Frankrig i området mellem floderne Rhinen og Rhône.

Den højeste top i Jurabjegene er Crêt de la Neige på 1.718 m. Syv mennesker omkom, da de prøvede at bestige den i 1940. Navnet på den geologiske periode Juratiden refererer til Jurabjergene.

Se også 
 Fränkische Alb
 Schwäbische Alb
Kraków-Częstochowa Jura (Polske Jura)

 
Bjergkæder i Frankrig
Bjergkæder i Alperne